Diari Oficial de la Generalitat Valenciana


Sumari del DOGV 6979, del 06-03-2013 (2013/2161)

RESOLUCIÓ de 22 de febrer de 2013, de la consellera d'Educació, Cultura i Esport, per la qual es nomena Ismael Moya Clemente i Inmaculada Serrano Duñach membres del Ple del Consell Valencià d'Universitats i Formació Superior.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/2161


Data del document
:   22-02-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Consell Valencià d'Universitats i de Formació Superior

RESOLUCIÓ de 22 de febrer de 2013, de la consellera d'Educació, Cultura i Esport, per la qual es nomena Ismael Moya Clemente i Inmaculada Serrano Duñach membres del Ple del Consell Valencià d'Universitats i Formació Superior. [2013/2161]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.e que el Ple del Consell estarà integrat, entre altres vocals, per un representant de cada consell de govern de les universitats públiques, designat de la manera que prevegen els respectius estatuts, i igualment establix en l'article 25.1.d que el Ple del Consell estarà integrat, entre altres vocals, per un representant dels estudiants de cada una de les universitats del Sistema Universitari Valencià, elegits entre ells pel procediment que establisca cada universitat.   
  
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys, i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
La Universitat Politècnica de València comunica que el Consell de Govern, en sessió celebrada el dia 23 de gener de 2013, va aprovar l'elecció d'Ismael Moya Clemente com a representant del Consell de Govern en el Consell Valencià d'Universitats i de Formació Superior, i d'Inmaculada Serrano Duñach, delegada d'alumnes de la Universitat Politècnica de València, com a representant dels estudiants.  
  
Vist allò que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i d'acord amb la proposta del director general d'Universitat, Estudis Superiors i Ciència de 7 de febrer de 2013, resolc:  
  
Primer  
Nomenar Ismael Moya Clemente vocal del Ple del Consell Valencià d'Universitats i de Formació Superior, com a representant del Consell de Govern de la Universitat Politècnica de València en substitució de Nemesio Fernández Martínez.  
  
Segon  
Nomenar Inmaculada Serrano Duñach vocal del Ple del Consell Valencià d'Universitats i de Formació Superior, en representació dels estudiants de la Universitat Politècnica de València, en substitució d'Antonio José de Hoces Grau.  
  
Tercer  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període restant de mandat dels membres que han cessat.  
  
Quart  
La present resolució produirà efectes des del mateix dia que es publique en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 22 de febrer de 2013.- La consellera d'Educació, Cultura i Esport: María José Catalá Verdet.